b"\n_START_ARTICLE_\nFrontera entre S\xc3\xa8rbia i B\xc3\xb2snia i Hercegovina\n_START_SECTION_\nTra\xc3\xa7at\n_START_PARAGRAPH_\nComen\xc3\xa7a al nord al trifini entre S\xc3\xa8rbia-B\xc3\xb2snia i Hercegovina-Cro\xc3\xa0cia sobre el riu Sava, despr\xc3\xa9s corre cap a l'est vers Sremska Ra\xc4\x8da als marges del Drina, despr\xc3\xa9s segueix la llera d'aquest riu cap a Kamenica per prendre la direcci\xc3\xb3 del sud-est del pa\xc3\xads. A continuaci\xc3\xb3, passa a trav\xc3\xa9s de la part superior de Stolac (1673 m), creua el riu Crni Rzav, arriba als rius Uvac i Lim, a l'oest de la ciutat de Priboj i la l\xc3\xadnia sinuosa a trav\xc3\xa9s de Javorje. Acaba al sud al trifini entre S\xc3\xa8rbia-B\xc3\xb2snia i Hercegovina-Montenegro. \xc3\x89s marcada pel riu Drina i corre entre la S\xc3\xa8rbia central i part sud-est de la Rep\xc3\xbablica S\xc3\xa8rbia de B\xc3\xb2snia i Hercegovina.\n_START_SECTION_\nHist\xc3\xb2ria\n_START_PARAGRAPH_\nLa frontera en un mateix curs es va establir en el Congr\xc3\xa9s de Berl\xc3\xadn de 1878 despr\xc3\xa9s que l'Imperi Otom\xc3\xa0 va recon\xc3\xa8ixer la independ\xc3\xa8ncia del regne de S\xc3\xa8rbia i es va mantenir quan el 1908 B\xc3\xb2snia i Hercegovina fou incorporada a l'Imperi austrohongar\xc3\xa8s. Despr\xc3\xa9s de la primera guerra mundial  (1918) ambd\xc3\xb3s territoris van formar part del regne de Iugosl\xc3\xa0via, i despr\xc3\xa9s de la Segona Guerra Mundial van formar part de la Rep\xc3\xbablica Socialista Federal de Iugosl\xc3\xa0via. Despr\xc3\xa9s de la dissoluci\xc3\xb3 de Iugosl\xc3\xa0via i la guerra de B\xc3\xb2snia B\xc3\xb2snia i Hercegovina esdevingu\xc3\xa9 independent. La frontera assol\xc3\xad el seu tra\xc3\xa7at definitiu en 2006, despr\xc3\xa9s que Montenegro se separ\xc3\xa9s de S\xc3\xa8rbia."